**Tirgus izpētes dokuments**

**“Par dabīgā avota ūdens piegādi, ūdens sadales iekārtu nomu un tehnisko apkopi”**

(Paziņojums par tirgus izpēti Nr.8)

Rīga, 2021

1. **VISPĀRĪGĀ INFORMĀCIJA**
	1. **Pasūtītājs**: Rīgas pašvaldības policija, Lomonosova iela 12A, Rīga, LV-1019, banka: Luminor Bank AS Latvijas filiāle, kods: RIKOLV2X, konts: LV41RIKO0021800014010. Profila adrese internetā: rpp.riga.lv. Darba laiks – darba dienās no plkst. 8.00 līdz plkst. 16.30, (pusdienu pārtraukums no plkst. 12.00 līdz plkst. 12.30).
	2. **Kontaktpersona**: Jautājumos par tirgus izpētes veikšanu un paredzamā līguma noslēgšanu – Inga Brauča, tālrunis 67037893, e-pasts: Inga.Brauca@riga.lv.
2. **INFORMĀCIJA PAR IEPIRKUMA PRIEKŠMETU**

2.1. **Iepirkuma priekšmets** – Dabīgā avota ūdens piegāde, ūdens sadales iekārtu noma un tehniskā apkope.

2.2. **Paredzamais līguma izpildes laiks** – Līgums stājas spēkā no 2021.gada 1.septembra un darbojas 1 (vienu) gadu.

2.3. **Paredzamā līguma summa** - EUR 9990,00 (deviņi tūkstoši deviņi simti deviņdesmit *euro*, 00 centi) bez PVN.

2.4. **Vērtēšanas kritērijs** – tehniskajai specifikācijai un finanšu piedāvājumam atbilstošs piedāvājums ar zemāko piedāvājuma cenu.

1. **PRASĪBAS UN IESNIEDZAMIE DOKUMENTI**
	1. Pakalpojuma sniedzēja pieteikums dalībai tirgus izpētē (skatīt 1.pielikumu).
	2. Tehniskā specifikācija – Finanšu piedāvājums (skatīt 2.pielikumu).

|  |  |  |
| --- | --- | --- |
| **Nr. pēc kārtas** | **Prasība** | **Iesniedzamais/-ie dokuments/-i** |
| 3.3. | Pretendentam, lai varētu ražot un piegādāt dabīgo avota ūdeni, ir jābūt reģistrētam Latvijas Republikas Pārtikas un veterinārajā dienestā (atbilstoši Pārtikas aprites uzraudzības likuma prasībām). | *Reģistrācijas faktu attiecībā uz Latvijas Republikas Pārtikas un veterinārajā dienestā reģistrētajiem pretendentiem Pasūtītājs pārbaudīs publiski pieejamajās datubāzēs.* |
| 3.4. | Akreditētas sertifikācijas institūcijas Pretendentam izsniegts spēkā esošs atbilstības sertifikāts, kas apliecina dabīgā avota ūdens atbilstību Ministru kabineta 15.12.2015. noteikumu Nr.736 “Noteikumi par dabīgo minerālūdeni un avota ūdeni” prasībām. | Pretendents iesniedz sertifikāta apliecinātu kopiju. |
| 3.5. | Dabīgajam avota ūdenim ir jābūt marķētam atbilstoši Ministru kabineta 15.12.2015. noteikumu Nr.736 “Noteikumi par dabīgo minerālūdeni un avota ūdeni” prasībām par avota ūdens marķēšanu, kā arī avota ūdenim ir jābūt bez papildus speciālas apstrādes paredzētam patēriņam cilvēka uzturā/uztura sagatavošanai. | Pretendents iesniedz avota ūdens marķējuma paraugu. |
| 3.6. | Valsts vides dienesta izsniegta atļauja, kas apliecina, ka pretendentam ir tiesības lietot dabīgā ūdens resursus. | Pretendents iesniedz Valsts vides dienesta izsniegtu derīgas atļaujas apliecinātu kopiju. |
| 3.7. | Dokuments, kas apliecina nomai piedāvāto ūdens sadales iekārtu atbilstību Ministru kabineta 12.04.2016. noteikumu Nr.209 “Iekārtu elektrodrošības noteikumi” prasībām. | Pretendents iesniedz derīga dokumenta apliecinātu kopiju. |
| 3.8. | Dabīgajam avota ūdenim ir jābūt iegūtam no Valsts SIA ”Latvijas Vides, ģeoloģijas un meteoroloģijas centrs” vai līdzvērtīgas kompetentas institūcijas ārvalstīs reģistrētam uzņēmumam akceptētas ūdens ieguves atradnes vietas. | Pretendents iesniedz Valsts SIA “Latvijas Vides, ģeoloģijas un meteoroloģijas centrs” vai līdzvērtīgas kompetentas institūcijas ārvalstīs dokumentu, kas apliecina, ka ūdens atradnes vieta ir akceptēta. |

3.9. Ja Pretendents piesaista apakšuzņēmēju, pretendentam jāiesniedz dokuments, kurā norādīts apakšuzņēmēja izpildei nododamo līguma daļu vai lomu un to apjoma apraksts, kā arī piesaistītā apakšuzņēmēja parakstīts apliecinājums par piekrišanu un apņemšanos izpildīt norādīto līguma daļu

1. **IEPIRKUMA LĪGUMS**

4.1. Pamatojoties uz pretendenta piedāvājumu, ar izraudzīto pretendentu (līgumā – Piegādātāju) Pasūtītājs slēdz iepirkuma līgumu.

4.2. Preču piegādes apmaksa notiks saskaņā ar pieņemšanas-nodošanas aktu un rēķinu, kuru Izpildītājs iesniedz Pasūtītājam vienu reizi mēnesī. Pasūtītājs pārbauda rēķinā norādītās summas atbilstību līguma noteikumiem un faktiski saņemtajām preču piegādēm un apmaksā to, attiecīgo naudas summu pārskaitot Izpildītāja bankas kontā 14 (četrpadsmit) dienu laikā no pieņemšanas-nodošanas akta un rēķina (turpmāk – elektroniskais rēķins) saņemšanas dienas.

4.3. Piegādātājs sagatavo elektronisko rēķinu atbilstoši Rīgas pilsētas pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu.

4.4. Piegādātājs elektroniskos rēķinus apmaksai iesniedz, izvēloties vienu no sekojošajiem rēķina piegādes kanāliem: izveido programmatūru datu apmaiņai starp Piegādātāja norēķinu sistēmu un pašvaldības vienoto informācijas sistēmu; augšupielādē rēķinu failus pašvaldības portālā [www.eriga.lv](http://www.eriga.lv), atbilstoši portālā noteiktajam aprakstam par elektroniskā rēķina iesniegšanas formātu un piegādes veidu; izmanto Web formas manuālai rēķinu ievadei.

4.5. Līgumā noteiktā kārtībā iesniegts elektroniskais rēķins nodrošina Pusēm elektroniskā rēķina izcelsmes autentiskumu un satura integritāti.

4.6. Līgumslēdzēji (puses) vienojas, ka elektroniskā rēķina apmaksas termiņu skaita no dienas, kad Piegādātājs, atbilstoši pašvaldības portālā [www.eriga.lv](http://www.eriga.lv), sadaļā “Rēķinu iesniegšana” norādītajai informācijai par elektroniskā rēķina formātu, ir iesniedzis Pasūtītajam elektronisku rēķinu, ar nosacījumu, ka Piegādātājs ir iesniedzis pareizi, atbilstoši līguma nosacījumiem, aizpildītu elektronisko rēķinu un Pasūtītājs to ir pieņēmis apmaksai.

4.7. Piegādātājam ir pienākums pašvaldības portālā [www.eriga.lv](http://www.eriga.lv) sekot līdzi iesniegtā elektroniskā rēķina apstrādes statusam.

4.8. Ja Piegādātājs ir iesniedzis nepareizi aizpildītu un/vai līguma nosacījumiem neatbilstošu elektronisko rēķinu, Pasūtītājs šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.

1. **PIEDĀVĀJUMU IESNIEGŠANAS KĀRTĪBA**

 Piedāvājumus var iesniegt, nosūtot elektroniski parakstītus dokumentus vai parakstītus un ieskanētus dokumentus uz e-pastu: Inga.Brauca@riga.lv, vai nosūtot pa pastu uz adresi Rīgas pašvaldības policija, Lomonosova iela 12A, Rīga, LV-1019 līdz 2021.gada 30.jūlija pulksten 10.00.

**Pielikumi:**

1. Pakalpojuma sniedzēja pieteikums dalībai tirgus izpētē uz 1 (vienas) lapas (1.pielikums).
2. Tehniskā specifikācija – Finanšu piedāvājums uz 3 (trīs) lapām (2.pielikums).